**Iau Moartea în râs**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iau Moartea în râs

În răsfăţ flutură viaţa şi-n elan fără măsură

A înflorit din mucegaiuri într-un galben auriu.

Ca un pui de căprioară dintre tufe largi de ură

Am ţâşnit înspre lumină ca un vis trandafiriu.

Lacul gândului albastru scoate flacăra-ncercării

Punând razele de soare la un post restant ciudat

Şi din pajiştea internă, prin cireşii renunţării,

Am pus buze de petale cu parfum de lut curat.

În esenţă fără margini, mă trezii că-s infinitul

Prins de buruieni nătânge într-un labirint stingher

Numai scara aşteptării îngâna încet zenitul

Aducând descătuşarea dintr-un colţişor de cer.

Săltă steagul gândul vesel peste maluri de-ndoială

Ca o floare de lumină răsărită din cişmea,

Nu-mi pun sufletul pe taler, la o simplă învoială,

Ca pe-o marfa perimată, ţărăncuţa să mă dea.

Prin petale de lumină, mândră ca o domnişoară

E cu neputinţă, astăzi, graţioasa să mai fii,

Numai sufletul vibrează printre nori ca o vioară

Nepătruns de resemnare că se pierde într-o zi.

25.01.2016